CELEX: 
Language: mt
Date: 2022-02-07 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jistabbilixxi r-regoli dwar l-applikazzjoni tar-Regolament (UE) 2018/858 tal-Parlament Ewropew u tal-Kunsill fir-rigward tar-rekwiżiti funzjonali għas-sorveljanza tas-suq ta’ vetturi, ta’ sistemi, ta’ komponenti u ta’ unitajiet tekniċi separati

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 7.2.2022
            
            
               li jistabbilixxi r-regoli dwar l-applikazzjoni tar-Regolament (UE) 2018/858 tal-Parlament Ewropew u tal-Kunsill fir-rigward tar-rekwiżiti funzjonali għas-sorveljanza tas-suq ta’ vetturi, ta’ sistemi, ta’ komponenti u ta’ unitajiet tekniċi separati
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidra r-Regolament (UE) 2018/858 tal-Parlament Ewropew u tal-Kunsill tat-30 ta’ Mejju 2018 dwar l-approvazzjoni u s-sorveljanza tas-suq ta’ vetturi bil-mutur u t-trejlers tagħhom, u ta’ sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009 u li jħassar id-Direttiva 2007/46/KE
                  1
               , u b’mod partikolari l-Artikoli 8(15), 9(5) u 13(10) tiegħu,
            
            
            
               Billi:
            
            
               (1)Skont l-Artikolu 8(15) tar-Regolament (UE) 2018/858, il-Kummissjoni għandha s-setgħa li tistabbilixxi kriterji komuni għall-istabbiliment tal-iskala adegwata tal-kontrolli ta' verifika tal-konformità tal-vetturi, tas-sistemi, tal-komponenti u tal-unitajiet tekniċi separati li jridu jitwettqu mill-awtoritajiet tas-sorveljanza tas-suq skont l-Artikolu 8(1) ta’ dak ir-Regolament. Il-Kummissjoni għandha wkoll is-setgħa li tistabbilixxi kriterji komuni għall-format tad-deskrizzjoni tal-kontrolli tas-sorveljanza tas-suq ippjanati li l-Istati Membri jridu jipprovdu lill-Forum għall-Iskambju ta’ Informazzjoni dwar l-Infurzar (“il-Forum”) skont l-Artikolu 8(6) tar-Regolament (UE) 2018/858. Barra minn hekk, il-Kummissjoni għandha s-setgħa li tistabbilixxi kriterji komuni għall-format tar-rapport dwar is-sejbiet tal-kontrolli ta' verifika tal-konformità li l-Istati Membri jridu iressqu lill-Forum skont l-Artikolu 8(7) ta’ dak ir-Regolament.
            
            
               (2)Jenħtieġ li sabiex jiġi żgurat mekkaniżmu robust għall-infurzar tal-konformità u biex l-awtoritajiet tas-sorveljanza tas-suq jiġu pprovduti b’rekwiżiti uniformi għall-għażla ta’ sistemi, ta' komponenti u ta' unitajiet tekniċi separati tal-vetturi għat-testijiet jiġu stabbiliti l-kriterji għall-istabbiliment tal-iskala adegwata tal-kontrolli ta' verifika tal-konformità. Peress li l-kontrolli ta' verifika tal-konformità ma jistgħux jiġu applikati bl-istess mod minħabba d-differenzi f’kull Stat Membru rigward l-għadd ta’ vetturi, il-vetturi rreġistrati jew l-għadd ta’ lmenti, huwa importanti li dawk il-kriterji jkopru elementi differenti li jistgħu jintużaw f’konformità mal-ispeċifiċitajiet ta’ Stat Membru partikolari. Jenħtieġ li dawk il-kriterji jinkludu l-frekwenza tal-kontrolli dokumentarji, l-għadd ta’ vetturi rreġistrati, u l-għadd ta’ testijiet imwettqa għal kull Stat Membru.
            
            
               (3)Sabiex jiġi ffaċilitat l-ippjanar annwali tal-kontrolli tas-sorveljanza tas-suq mill-Istati Membri u biex jiġi żgurat li s-sejbiet tagħhom wara kwalunkwe kontrolli ta’ verifika tal-konformità jiġu rrappurtati b’mod uniformi, huwa meħtieġ li jiġu stabbiliti kriterji komuni għall-format li jrid jintuża mill-Istati Membri meta jressqu lill-Forum id-deskrizzjoni komprensiva tal-kontrolli tas-sorveljanza tas-suq ippjanati tagħhom imsemmija fl-Artikolu 8(6) tar-Regolament (UE) 2018/858 u r-rapport dwar is-sejbiet tal-kontrolli ta’ verifika tal-konformità tagħhom imsemmi fl-Artikolu 8(7) ta’ dak ir-Regolament. Jenħtieġ li l-format tad-deskrizzjoni tal-kontrolli tas-sorveljanza tas-suq ippjanati jinkludi informazzjoni dwar is-sistemi tal-vetturi, il-komponenti u l-unitajiet tekniċi separati ttestjati, l-atti regolatorji rilevanti vverifikati u l-ippjanar tat-testijiet. Jenħtieġ li l-format tar-rapport dwar is-sejbiet dwar il-kontrolli ta' verifika tal-konformità jinkludi informazzjoni dwar il-prinċipji tal-valutazzjoni tar-riskju stabbiliti u l-analiżi tal-attivitajiet imwettqa.
            
            
               (4)Skont l-Artikolu 9(5) tar-Regolament (UE) 2018/858, jeħtieġ li tiġi speċifikata d-data li l-manifatturi għandhom iqiegħdu għad-dispożizzjoni tal-Kummissjoni mingħajr ħlas għall-fini tal-verifika tal-konformità.
            
            
               (5)Skont it-tieni subparagrafu tal-Artikolu 13(10) tar-Regolament (UE) 2018/858, jeħtieġ li tiġi speċifikata d-data li l-manifatturi għandhom jagħmlu disponibbli għal partijiet terzi mingħajr ħlas skont l-ewwel subparagrafu ta’ dak il-paragrafu għall-fini tal-ittestjar minn tali partijiet terzi għal nuqqas ta’ konformità possibbli.
            
            
               (6)Skont it-tieni subparagrafu tal-Artikolu 13(10) tar-Regolament (UE) 2018/858, jeħtieġ li jiġu speċifikati r-rekwiżiti li għandhom jiġu ssodisfati minn partijiet terzi biex juru l-interess leġittimu tagħhom fl-oqsma tas-sikurezza pubblika jew tal-protezzjoni ambjentali u l-użu minnhom ta’ faċilitajiet ta’ ttestjar adegwati u biex jiggarantixxu li l-organizzazzjoni u l-operat tagħhom ikunu kompletament imparzjali u indipendenti.
            
            
               (7)Jenħtieġ li sabiex jiġi żgurat li l-partijiet terzi jkunu kapaċi jwettqu l-verifiki tal-konformità f’konformità mar-rekwiżiti stabbiliti fl-atti regolatorji elenkati fl-Anness II tar-Regolament (UE) 2018/858, ir-rapporti tat-testijiet tagħhom jikkonformaw mal-format stabbilit fir-Regolament ta’ Implimentazzjoni tal-Kummissjoni (UE) 2020/683
                  2
                u jissodisfaw ir-rekwiżiti fir-rigward tal-kompetenza u tal-kwalità tal-faċilitajiet tal-ittestjar.
            
            
               (8)Il-miżuri li għandhom jittieħdu skont id-dispożizzjonijiet tal-Artikoli 8(15), 9(5) u 13(10) tar-Regolament (UE) 2018/858 jikkonċernaw il-verifika tal-konformità ta’ vetturi, ta' sistemi, ta' komponenti u ta' unitajiet tekniċi separati. Dawn il-miżuri huma sostanzjalment marbuta mill-għan tagħhom u mill-kuntest li fih għandhom japplikaw. Huwa għalhekk xieraq li dan ir-Regolament jiġi adottat abbażi tat-tliet dispożizzjonijiet kollha sabiex tinkiseb verifika konsistenti tal-konformità.
            
            
               (9)Il-miżuri previsti f’dan ir-Regolament huma f'konformità mal-opinjoni tal-Kumitat Tekniku – Vetturi bil-Mutur (TCMV),
            
            
               ADOTTAT DAN IR-REGOLAMENT:
            
            
               Artikolu 1
            
         
         
            
               Kriterji biex tiġi stabbilita l-iskala adegwata tal-kontrolli ta' verifika tal-konformità
            
            
               L-iskala adegwata tal-kontrolli ta' verifika tal-konformità tal-vetturi, tas-sistemi, tal-komponenti, u tal-unitajiet tekniċi separati mwettqa mill-awtoritajiet tas-sorveljanza tas-suq għandha tiġi stabbilita abbażi tal-kriterji li ġejjin:
            
            
               (a)il-frekwenza tal-kontrolli dokumentarji fuq vetturi, sistemi, komponenti, u unitajiet tekniċi separati mwettqa fuq vetturi rreġistrati fl-Istat Membru rilevanti fis-sena preċedenti;
            
            
               (b)l-għadd ta’ testijiet fis-sena filwaqt li jitqiesu r-rekwiżiti stabbiliti fl-Artikolu 8(2) u (3) tar-Regolament (UE) 2018/858;
            
            
               (c)klassifikazzjoni tal-perikli tal-atti regolatorji elenkati fl-Anness II tar-Regolament (UE) 2018/858, abbażi tar-riskju u l-probabbiltà li jseħħ il-periklu;
            
            
               (d)l-għadd ta’ vetturi ġodda rreġistrati fl-Istat Membru rilevanti fis-sena preċedenti, skont il-marka u l-isem kummerċjali;
            
            
               (e)l-ilmenti sostanzjati għal kull għamla u l-isem kummerċjali tal-vetturi fit-tliet snin preċedenti;
            
            
               (f)l-informazzjoni skambjata fil-Forum fit-tliet snin preċedenti;
            
            
               (g)ir-riżultati tal-ittestjar ippubblikati minn partijiet terzi fit-tliet snin preċedenti, li jissodisfaw ir-rekwiżiti stabbiliti fl-Artikolu 6;
            
            
               (h)il-perċentwal tat-testijiet allokati għan-numru ta’ vetturi rreġistrati u l-perċentwal tat-testijiet allokati għall-kampjunar aleatorju.
            
            
               Artikolu 2
            
            
               Format tad-deskrizzjoni tal-kontrolli tas-sorveljanza tas-suq ippjanati
            
            
               Id-deskrizzjoni tal-kontrolli tas-sorveljanza tas-suq ippjanati msemmija fl-Artikolu 8(6) tar-Regolament (UE) 2018/858 għandha titressaq lill-Forum fil-format stabbilit fl-Anness I ta’ dan ir-Regolament.
            
            
               Artikolu 3
            
            
               Format tar-rapport tas-sejbiet wara l-kontrolli ta' verifika tal-konformità
            
            
               Ir-rapport tas-sejbiet wara l-kontrolli ta' verifika tal-konformità msemmija fl-Artikolu 8(7) tar-Regolament (UE) 2018/858 għandu jitressaq lill-Forum fil-format stabbilit fl-Anness II ta’ dan ir-Regolament.
            
            
               Artikolu 4
            
            
               Data li għandha titqiegħed għad-dispożizzjoni tal-Kummissjoni mill-manifatturi għall-fini tal-verifika tal-konformità
            
            
               Id-data li trid titqiegħed għad-dispożizzjoni tal-Kummissjoni mill-manifatturi sabiex din tkun tista’ twettaq it-testijiet u l-ispezzjonijiet skont l-Artikolu 9 tar-Regolament (UE) 2018/858 għandha tinkludi dan li ġej:
            
            
               (a)il-parametri u l-konfigurazzjonijiet li huma meħtieġa biex jiġu replikati b’mod preċiż il-kundizzjonijiet tat-test li kienu japplikaw fiż-żmien tal-ittestjar għall-approvazzjoni tat-tip, inklużi r-rapporti kollha tat-testijiet imsemmija fl-Artikolu 30 tar-Regolament (UE) 2018/858 u l-informazzjoni rilevanti biex jitwettqu t-testijiet u l-kontrolli meħtieġa skont dak ir-Regolament (UE) 2018/858 u l-atti regolatorji elenkati fl-Anness II ta’ dak ir-Regolament;
            
         
         
            
               (b)il-pakketti ta’ dokumentazzjoni estiżi meħtieġa skont l-atti regolatorji elenkati fl-Anness II tar-Regolament (UE) 2018/858, inkluża informazzjoni dwar strateġiji awżiljarji għall-emissjonijiet (AES) f’konformità mal- Anness I, Appendiċi 3a tar-Regolament (UE) 2017/1151
                  3
               ;
            
            
               (c)il-pakkett dwar it-trasparenza tal-ittestjar meħtieġ għall-ittestjar tal-vetturi għall-emissjonijiet deskritt fl-Anness II, punt 5.9 tar-Regolament (UE) 2017/1151;
            
            
               (d)kopja taċ-ċertifikat ta’ konformità ta’ kull vettura li trid tiġi ttestjata;
            
            
               (e)l-informazzjoni teknika rilevanti l-oħra kollha meħtieġa biex jitwettqu t-testijiet.
            
            
               Artikolu 5
            
            
               Data li trid issir disponibbli mill-manifatturi lil partijiet terzi għall-fini ta’ ttestjar għal nuqqas ta’ konformità possibbli
            
            
               Id-data li trid issir disponibbli mill-manifatturi lil partijiet terzi skont l-Artikolu 13(10) tar-Regolament (UE) 2018/858 għandha tinkludi dan li ġej:
            
            
               (a)il-parametri u l-konfigurazzjonijiet li huma meħtieġa biex jiġu replikati b’mod preċiż il-kundizzjonijiet tat-test li kienu japplikaw fiż-żmien tal-ittestjar għall-approvazzjoni tat-tip, inklużi r-rapporti kollha tat-testijiet imsemmija fl-Artikolu 30 tar-Regolament (UE) 2018/858 u l-informazzjoni rilevanti biex jitwettqu t-testijiet u l-kontrolli meħtieġa skont dak ir-Regolament (UE) 2018/858 u l-atti regolatorji elenkati fl-Anness II ta’ dak ir-Regolament;
            
            
               (b)il-pakketti ta’ dokumentazzjoni estiżi meħtieġa skont l-atti regolatorji elenkati fl-Anness II tar-Regolament (UE) 2018/858, inkluża informazzjoni dwar l-Istrateġija Awżiljarja għall-Kontroll tal-Emissjonijiet (AES) f’konformità mar-Regolament (UE) 2017/1151, l-Anness I, l-Appendiċi 3a u r-Regolament (UE) Nru 582/2011, l-Anness I, l-Appendiċi 11;
            
            
               (c)il-pakkett dwar it-trasparenza tal-ittestjar meħtieġ għall-ittestjar tal-vetturi għall-emissjonijiet deskritt fl-Anness II, punt 5.9 tar-Regolament (UE) 2017/1151;
            
            
               (d)kopja taċ-ċertifikat ta’ konformità ta’ kull vettura li trid tiġi ttestjata;
            
            
               (e)l-informazzjoni teknika rilevanti l-oħra kollha meħtieġa biex jitwettqu t-testijiet.
            
            
               Artikolu 6
            
            
               Rekwiżiti għal partijiet terzi biex juru l-interess leġittimu tagħhom u l-użu minnhom ta’ faċilitajiet tal-ittestjar adegwati
            
            
            
               1. Għall-finijiet li juru l-interessi leġittimi tagħhom fl-oqsma tas-sikurezza pubblika jew tal-protezzjoni ambjentali skont l-Artikolu 13(10) tar-Regolament (UE) 2018/858, il-partijiet terzi għandhom jissodisfaw ir-rekwiżiti li ġejjin:
            
            
               (a)ikunu persuna fiżika jew ġuridika stabbilita skont id-dritt ta’ Stat Membru;
            
            
               (b)għandhom ikunu mhux governattivi u mingħajr skop ta’ qligħ;
            
            
               (c)ma għandhomx ikunu involuti f’aspetti tal-approvazzjoni tat-tip jew fil-proċess tad-disinn, tal-manifattura, tal-provvista jew tal-manutenzjoni ta’ vettura, ta' sistema, ta' komponent jew ta' unità teknika separata;
            
            
               (d)huma għandhom jipprovdu dikjarazzjoni li tiddikjara li josservaw il-kunfidenzjalità fil-kuntest tal-protezzjoni tas-sigrieti kummerċjali u tal-preservazzjoni tad-data personali u li l-persunal tagħhom josserva s-segretezza professjonali fir-rigward tal-informazzjoni kollha pprovduta mill-manifatturi, inkluż iċ-ċertifikat tal-approvazzjoni tat-tip tal-UE u l-annessi tiegħu u d-data magħmula disponibbli f’konformità mal-Artikolu 5;
            
         
         
            
               (e)huma għandhom juru li jagħmlu użu minn faċilitajiet ta’ ttestjar adegwati f’konformità mar-rekwiżiti tal-paragrafu 2 ta’ dan l-Artikolu.
            
            
               2. Għall-finijiet li jintwera li partijiet terzi jagħmlu użu minn faċilitajiet ta’ ttestjar xierqa għall-finijiet ta’ kontrolli u testijiet tal-konformità, dawn il-faċilitajiet għandhom jissodisfaw ir-rekwiżiti li ġejjin:
            
            
               (a)ma jkunux involuti fil-proċess tad-disinn, tal-manifattura, tal-provvista jew tal-manutenzjoni tal-vettura, tas-sistema, tal-komponent jew tal-unità teknika separata li huma jivvalutaw, jittestjaw jew jispezzjonaw;
            
            
               (b)ikunu akkreditati f’konformità mar-rekwiżiti stabbiliti fl-istandard EN ISO/IEC 17025:2017 dwar ir-rekwiżiti ġenerali għall-kompetenza tal-laboratorji tal-ittestjar u tal-kalibrazzjoni u l-kamp ta’ applikazzjoni ta’ dik l-akkreditazzjoni jkopri t-testijiet li jwettaq skont l-atti regolatorji elenkati fl-Anness II tar-Regolament (UE) 2018/858;
            
            
               (c)ikunu akkreditati f’konformità mar-rekwiżiti stabbiliti fl-istandard EN ISO/IEC 17020:2012 għal kriterji ġenerali għat-tħaddim ta’ diversi tipi ta’ korpi li jwettqu spezzjoni jew inkella l-iskop tal-akkreditazzjoni skont EN ISO/IEC 17025:2017 jiġi estiż biex ikopri l-proċedura ta’ spezzjoni;
            
            
               (d)huma għandhom jipprovdu dikjarazzjoni li fiha jistqarru li josservaw il-kunfidenzjalità fil-kuntest tal-protezzjoni tas-sigrieti kummerċjali u tal-preservazzjoni tad-data personali u li l-persunal tagħhom josserva s-segretezza professjonali fir-rigward tal-informazzjoni kollha pprovduta mill-manifatturi, inkluż iċ-ċertifikat tal-approvazzjoni tat-tip tal-UE u l-annessi tiegħu u d-data magħmula disponibbli f’konformità mal-Artikolu 5.
            
            
            
               Artikolu 7
            
            
               Dħul fis-seħħ u applikazzjoni
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 7.2.2022
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
               
            
         
         
            
                  
                     (1)
                  
                        ĠU L 151. 14.6.2018, p.1.
               
               
                  
                     (2)
                  
                        Ir-Regolament ta’ Implimentazzjoni tal-Kummissjoni (UE) 2020/683 tal-15 ta’ April 2020 li jimplimenta r-Regolament (UE) 2018/858 tal-Parlament Ewropew u tal-Kunsill fir-rigward tar-rekwiżiti amministrattivi għall-approvazzjoni u s-sorveljanza tas-suq ta’ vetturi bil-mutur u t-trejlers tagħhom, u ta’ sistemi, komponenti u unitajiet tekniċi separati maħsubin għat-tali vetturi (ĠU L 163, 26.5.2020, p. 1).
               
               
                  
                     (3)
                  
                        Ir-Regolament tal-Kummissjoni (UE) 2017/1151 tal-1 ta’ Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament tal-Kummissjoni (KE) Nru 692/2008 (ĠU L 175, 7.7.2017, p. 1)
               
            
      
    ---documentbreak--- 
      
         
         
            
               ANNESS I
            
            
               Format tad-deskrizzjoni komprensiva tal-kontrolli tas-sorveljanza tas-suq ippjanati
            
            
               (trid timtela mill-Istat Membru u titressaq lill-Forum sa mhux aktar tard mill-1 ta’ Marzu)
            
            
            
               Stat Membru: …
            
            
               Isem l-awtorità tas-sorveljanza tas-suq: …
            
            
               Persuna ta’ kuntatt fi ħdan l-awtorità (isem, email u numru tat-telefon): …
            
            
               Perjodu kopert: JJ.XX.SSSS - JJ.XX.SSSS
            
            
            
                     
                        Stat Membru
                           1
                        :
                     
                  
                  
                     
                        Għamla
                           2
                        :
                     
                  
                  
                     
                        Isem kummerċjali
                           3
                        :
                     
                  
                  
                     
                        Varjant/ verżjoni
                           4
                        
                     
                  
                  
                     
                        Kategorija tal-vettura
                           5
                         jew sistema, komponent u unità teknika separata:
                     
                  
                  
                     
                        Att(i) regolatorju(i)
                           6
                        :
                     
                  
                  
                     
                        Suġġett(i)
                           7
                        :
                     
                  
                  
                     
                        Kontrolli tad-dokumenti/testijiet tal-laboratorju/testijiet fit-triq:
                     
                  
                  
                     
                        Perjodu tal-bidu ppjanat:
                     
                  
                  
                     
                        Rimarki:
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               ANNESS II
            
            
               Format tar-rapport tas-sejbiet dwar il-kontrolli ta' verifika tal-konformità
            
            
               (trid timtela mill-Istat Membru u titressaq lill-Forum sat-30 ta’ Settembru tas-sena ta’ wara t-tmiem il-perjodu ta’ sentejn ikkonċernat)
            
            
            
                     
                        1.Informazzjoni:
                     
                  
               
                     
                        Stat Membru: …
                     
                     
                        Isem l-awtorità tas-sorveljanza tas-suq: …
                     
                     
                        Perjodu kopert: JJ.XX.SSSS - JJ.XX.SSSS
                     
                  
               
                     
                        2.Ġenerali: (organizzazzjoni u infrastruttura tas-sorveljanza tas-suq)
                     
                  
               
                     
                        - Ministeru responsabbli għal dan is-settur; 
                        - Isem u dettalji tal-kuntatt tal-Awtorità tas-Sorveljanza tas-Suq kompetenti  
                         (l-indirizz tagħhom; inkluż l-indirizz elettroniku tagħhom (email), u l-oqsma ta’ responsabbiltà tagħhom); 
                        - Għadd ta’ persunal tas-sorveljanza tas-suq awtomobilistiku; 
                        - Riżorsi tat-test (laboratorju proprju jew estern); 
                        Kjarifika dwar kif jiġi żgurat li l-awtoritajiet tas-sorveljanza tas-suq iwettqu dmirijiethom b’mod indipendenti u imparzjali. 
                        - …
                     
                  
               
                     
                        3.Spjegazzjoni mill-Istati Membri tal-prinċipji stabbiliti tagħhom tal-valutazzjoni tar-riskju:
                     
                  
               
                     
                        - spjegazzjoni qasira tal-prinċipji tal-valutazzjoni tar-riskju stabbiliti; 
                        - deskrizzjoni tal-kriterji użati għall-valutazzjoni tar-riskju; 
                        - spjegazzjoni dwar il-koordinazzjoni effettiva tal-attivitajiet bejn l-awtoritajiet nazzjonali; 
                        - …
                     
                  
               
                     
                        4.Attivitajiet ta’ deskrizzjoni mwettqa matul il-perjodu ta’ ppjanar preċedenti:
                     
                  
               
                     
                        - Għadd totali ta’ kontrolli tas-sorveljanza tas-suq imwettqa kull sena; 
                        - Għadd ta’ nnonkonformitajiet identifikati kull sena u għal kull tip ta’ vettura; 
                        - Informazzjoni speċifika fir-rigward tan-nnonkonformitajiet identifikati kull sena (il-leġiżlazzjoni applikabbli/is-suġġett) u x-xejriet identifikati f’każijiet ta’ nonkonformità; 
                        - Għadd ta’ miżuri korrettivi u restrittivi miftuħa fir-rigward tan-nonkonformitajiet identifikati fis-sena; 
                        - Għadd u ammont ta’ flus ta’ penali imposti mill-Istati Membri għal kull sena u għal kull leġiżlazzjoni; 
                        - …
                     
                  
               
                     
                        5.Sejbiet/analiżijiet:
                     
                  
               
                     
                        - Punti b’Saħħithom u Dgħufijiet (interni - livell mikro) tal-Awtorità tas-Sorveljanza tas-Suq; 
                        - Opportunitajiet u Theddidiet (esterni - livell meso u makro) ibbażati fuq sejbiet u nonkonformitajiet permezz ta’ kontrolli tas-sorveljanza tas-suq; 
                        - Lezzjonijiet meħuda (interni - livell mikro); 
                        - Lezzjonijiet meħuda (esterni - livell meso u makro);
                     
                  
               
                     
                        6.Miżuri u azzjonijiet:
                     
                  
               
                     
                        - Miżuri u azzjonijiet interni (livell mikro) ippjanati għas-sentejn li ġejjin; 
                        - Miżuri u azzjonijiet esterni (livelli meso u makro) ippjanati għas-sentejn li ġejjin; 
                        - …
                     
                  
               
                     
                        7.Rimarki:
                     
                  
               
                     
                  
               
            
         
         
            
                  
                     (1)
                  
                        In-numru distintiv tal-Istat Membru li jkun ħareġ l-approvazzjoni tat-tip kif stipulat fit-tabella fl-Anness IV, il-punt 2.1 tar-Regolament (UE) 2020/683.
               
               
                  
                     (2)
                  
                        L-isem kummerċjali tal-manifattur stabbilit fil-punt 0.1. taċ-ċertifikat tal-approvazzjoni tat-tip tal-UE ta’ vettura sħiħa.
               
               
                  
                     (3)
                  
                        L-isem kummerċjali stabbilit fil-punt 0.2.1. taċ-ċertifikat tal-approvazzjoni tat-tip tal-UE ta’ vettura sħiħa.
               
               
                  
                     (4)
                  
                        Fejn applikabbli
               
               
                  
                     (5)
                  
                        Kategorija tal-vettura (eż. M1, N1).
               
               
                  
                     (6)
                  
                        Atti regolatorji applikabbli elenkati fl-Anness II tar-Regolament (UE) 2018/858.
               
               
                  
                     (7)
                  
                        Soġġett għall-atti regolatorji applikabbli elenkati fl-Anness II għar-Regolament (UE) 2018/858.